Saikavas pagasts

Saikavas pagasts bija viena no Madonas apriņķa (līdz 1924. gadam Cēsu apriņķa) pašvaldībām tā dienviddaļā, Aiviekstes abos krastos. Robežojās ar Madonas apriņķa Mētrienas, Ļaudonas, Praulienas un Meirānu pagastiem, kā arī Rēzeknes apriņķa Barkavas pagastu. Pagasta valde atradās Saikavā.

 Vēsture 
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1945. gada 1. augustā pagastā izveidoja Liepāru un Saikavas ciema padomes. Pagastu likvidēja 1949. gada 31. decembrī, ciemus iekļaujot Madonas rajonā. Mūsdienās Saikavas pagasta teritorijas lielākā daļa iekļauta Madonas novada Praulienas, Mētrienas un Barkavas pagastos.

 Izglītība 
Saikavas pagasta skola jeb Konrādskola dibināta 19. gadsimtā, 1913. gadā to pārveidoja par divklasīgo Ministrijas skolu. Pēc Latvijas Republikas dibināšanas to pārveidoja par Saikavas pagasta Kalna sešklašu pamatskolu (1919-1940), Saikavas pagastā darbojās arī Lejas skola. 

Pēc Otrais pasaules kara to pārveidoja par Saikavas ciema Kalna septiņgadīgo, tad astoņgadīgo skolu. Pēc 1977. gada skola atradās Barkavas ciema teritorijā. 1998. gadā to slēdza.zudusilatvija.lv

 Iedzīvotāji 
Ievērojamas personības 
 Jēkabs Grots (1888—1942), apelācijas tiesas tiesnesis, senators. Rīgas brīvmūrnieku ložas "Jāņuguns" brālis (1929). Studentu korporācijas “Lettonia” filistrs.
 Kārlis Seržants (1893—1920), latviešu strēlnieks un revolucinārs.

 Atsauces 

Kategorija:Cēsu apriņķis

Kategorija:Latvijas pagasti
Kategorija:Latvijas bijušie pagasti